**Приложение № 5 към чл. 4, ал. 1**

*/Ново - ДВ, бр. 12 от 2016 г., в сила от 12.02.2016 г., доп. ДВ бр. 67 от 2019 г./*

**ДО**

**ДИРЕКТОРА**

**НА**

**РИОСВ – ПЛОВДИВ**

**УВЕДОМЛЕНИЕ**

**за инвестиционно предложение**

**От „ВЕЛДИ – 1“ ООД, ЕИК: 115781794**

**УВАЖАЕМА Г-ЖО ДИРЕКТОР,**

Уведомяваме Ви, че **„ВЕЛДИ – 1“ ООД**, има следното инвестиционно предложение /ИП/: ***„Изграждане на органичен инсинератор за странични животински продукти“***, в УПИ 20.34 – птицеферма, разположен в землището на с. Трилистник, местност „Селската кория“, община Марица, област Пловдив, с обща площ 13,371 дка.

**Характеристика на инвестиционното предложение:**

1. **Резюме на предложението**

Инвестиционно предложение е за: ***„Изграждане на органичен инсинератор за странични животински продукти“***, в УПИ 20.34 – птицеферма, разположен в землището на с. Трилистник, местност „Селската кория“, община Марица, област Пловдив, с обща площ 13,371 дка.

**Инвестиционното предложение е за съществуващ обект.**

 Инсинераторът ще бъде изграден на територията на действаща птицеферма за подрастващи кокошки носачки, с оператор „ВЕЛДИ – 1“ ООД, с цел обезвреждане на странични животински продукти */СЖП/*, генерирани от дейността на дружеството от всички животновъдни обекта.

 Инсинераторът за изгаряне на странични животински продукти */СЖП/*, който се предвижда да бъде инсталиран на площадката е модел **IncinerPro i200**. Той е в съответствие с законодателството, действащо в Р. България и ЕС, а именно:

* *Регламент (ЕО) № 1069/2009 на Европейския парламент и на Съвета от 21 октомври 2009 година за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (Регламент за страничните животински продукти;*
* *Регламент (ЕО) № 142/2011 на Комисията от 25 февруари 2011 година за прилагане на Регламент (ЕО) № 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива.*

С реализацията и последващата експлоатация на ИП, дружеството ще обезврежда собствени СЖП, генерирани от всички животновъдни обекти, собственост на „ВЕЛДИ – 1“ ООД, с цел по – ефективно управление на СЖП и намаляване общия им обем.

Имотът на който ще се реализира ИП е собственост на ***„ВЕЛДИ – 1“ ООД,*** съгласно ***Нотариален акт за покупко – продажба на недвижим имот № 10, том I, рег. № 395, дело № 10 от 2014 г.***

За реализацията на ИП **не се предвижда използването на вода** за санитарно-битови, питейни и/или производствени цели.

При реализацията и последващата експлоатация на ИП **няма да се генерират отпадни води.**

Електрозахранването, необходимо за захранване на инсинератора, ще се осигури от съществуващата електропреносна мрежа, съгласно сключен договор.

За осъществяване на инвестиционното предложение ще се използва съществуваща пътна инфраструктура, без нужда от промяна и без необходимост от изграждане на нова.

1. **Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура /пътища/улици, газопровод, електропроводи и др./; предвидени изкопни работи, предполагаема дълбочина на изкопите, ползване на взрив**

Инвестиционното предложение /ИП/ е за: ***„Изграждане на органичен инсинератор за странични животински продукти“***, в УПИ 20.34 – птицеферма, разположен в землището на с. Трилистник, местност „Селската кория“, община Марица, област Пловдив, с обща площ 13,371 дка.

С реализацията и последващата експлоатация на ИП, дружеството ще обезврежда собствени СЖП, генерирани от всички животновъдни обекта, собственост на „ВЕЛДИ – 1“ ООД, с цел по – ефективно управление на СЖП и намаляване общия им обем.

За реализацията и последващата експлоатация на ИП, на територията на действащата птицеферма за подрастващи кокошки носачки, с оператор „ВЕЛДИ – 1“ ООД ще се инсталира органичен инсинератор за животински отпадъци и деривати, модел **IncinerPro i200.** Изгарянето в този модел инсинератори се осъществява напълно автоматично и се контролира, чрез електронен панел.

Инсинераторът е снабден с камера за вторично изгаряне, чрез която се неутрализират газовете */в резултат от изгарянето на СЖП в камерата за изгаряне/,* чрез задържане на тези газове за минимум 2 секунди, при температура над 850оС.

Инсинераторът разполага с две помещения:

* основна камера за изгаряне, снабдена с 1 пещ;
* камера за вторично изгаряне */повторно изгаряне/,* снабдена с 1 пещ.

Горивните камери имат метални заграждения, изработени от стоманени листове, с дебелина 5 мм, с различно натоварване за повече здравина. Основната камера е облицована с плътен, огнеупорен бетон, устойчив на температура до 1 500оС, а вторичната камера, с топлоизолационен бетон, устойчив до 1 400оС.

**IncinerPro i200** има следните технически характеристики**:**

|  |
| --- |
| **Характеристики на конструкцията:** |
| Цялостни размери – L\*W\*H | 2,6 x 1,6 x 3,12 m |
| Размери на външната част на основната камера – L\*W\*H | 2,6 x 1,2 x 1,06 m |
| Размери на вътрешната част на основната камера – L\*W\*H | 1,09 x 0,76 x 0,69 m |
| Тип зареждане | Вертикално – отгоре |
| Размери на врата за зареждане – пространство за зареждане – L\*W | 0.76 x 0,89 m |
| Обем за зареждане | 0,55 m3 |
| Тегло на инсинератора | Около 3,5 тона |
| **Функционални характеристики:** |
| Капацитет на едно зареждане | Максимум 200 кг\*\* |
| Количество за изгаряне при едно зареждане | Максимум 50 кг/ ч\*\*\* |
| Приблизителна продължителност на цикъла на изгаряне | 4 часа |
| Брой цикли на изгаряне на ден | 3 |
| Максимум обем изгорен на ден */за 2 цикъла на изгаряне/* | 600 кг |
| Температура в камерата за вторично изгаряне | Над 850оC |
| Време за задържане на газ в камерата за вторично изгаряне | Над 2 секунди |
| Температура в основната камера | Регулируема: 350 – 750оC |

***Забележка:***

*\* Размерите са приблизителни, производителят си запазва правото да прави промени и подобрения до момента на доставка;*

 *\*\* Капацитетът на зареждане може да варира в зависимост от плътността на заредените отпадъци;*

*\*\*\* Степента на изгаряне зависи от естеството на отпадъците, начина на зареждане и използване, техническото състояние на пещта.*

Технически характеристики на горелките:

|  |  |  |
| --- | --- | --- |
| **ХАРАКТЕРИСТИКИ:** | **Камера за вторично изгаряне** | **Основна камера** |
| Гориво: | Дизел |
| Брой пещи: | 1 | 1 |
| Термална сила | Максимум | kW | 130 | 105 |
| Минимум | kW | 60 | 47 |
| Поток на гориво | Максимум | Kg /h | 10,96 | 8,90 |
| Минимум | Kg /h | 5,06 | 4,00 |
| Мотор на пещта | Волтаж | V | 230 | 230 |
| Мощност | W | 130 | 100 |
| Захранване | V - Hz | 230 V - |

Инсинераторът се състои от две различни, свързани помежду си камери. В основната камера, СЖПсе въвеждат за изграряне. Газовете, получени при изгарянето на тези СЖП, преминават във вторичната камера */наричана още камера за повторно изгаряне/*, където се задържат за минимум 2 секунди, при температура над 850оС, след което се изхвърлят през комина, който е изработен от огнеупорна стомана. Това задължително изискване се осигурява, чрез проектиране на формата и обема на вторичната камера, както и чрез осигуряване на подходяща калорична пещ. Всяка пещ в горивната камера се управлява отделно от контролния панел, чрез който се управлява автоматизацията, която позволява пещите да се включват и изключват, за да поддържат температурата на камерата в зададените стойности.

Температурата във всяка камера се наблюдава постоянно и се появява на контролния панел на пещта, благодарение на термодвойка, представляваща сензор за измерване на температурата във всяка от камерите.

За да се гарантира температура над 850оС по всяко време в камерата за вторично изгаряне, зададената температура ще бъде поне 870оС. По този начин, когато температурата, отчетена от термодвойката достигне 870оС, пещта от вторичната камера ще получи команда да спре. Ако температурата падне под 870оС, горелката ще стартира отново. Това гарантира и по – нисък разход на гориво, поради факта, че пещта няма да работи непрекъснато.

Температурата и продължителността на цикъла на изгаряне ще бъдат определени от оператора, при всяко зареждане, в зависимост от състава и количеството на заредените СЖП.

Работната температура на горивната камера може да бъде зададена от оператора в зависимост от вида и количеството СЖП за изгаряне. СЖП с висококалорична стойност */като кости, отпадъци с високо съдържание на мазнини/* изискват по – ниска работна температура */400 – 500°C/*, докато по – нискокалоричните СЖП или висококачествените СЖП */съдържание в стомаха, плацентата и др./,* изискват по – висока работна температура */600 – 700°C/*.

Пламъкът в горивната камера е насочен под определен ъгъл към средата на материала, който трябва да бъде унищожен. При нормални условия бързо ще се образува дупка в струпания материал, който ще бъде унищожен. Пламъкът и отделените газове се смесват с въздуха в основната камера. Тази смес гори при турбуленцията, която се създава от пламъка над горещия материал. Ниските емисии пушек се дължат на турбулентността и високата температура.

Този метод на горене позволява да се намали отделянето на дим, като СЖП не се изгарят наведнъж. Напредването на фронта на горене също се подпомага от използването на топлинно излъчващ огнеупорен бетон, от който е изградена камерата, като масата на материала се нагрява преди запалването му.

Камерата за вторично изгаряне контролира емисиите, като намалява неопасните въглеводороди, които могат да причинят замърсяване. Температурата в камерата се поддържа винаги на поне 850°C.

Процесът на изгаряне е автоматизиран и контролиран от контролния панел и се осъществява в 4 цикъла */етапа/*, както следва:

|  |  |
| --- | --- |
| **Етапи** | **Описание** |
| ***Цикъл на предварително загряване*** | За да се гарантира, че газовете се задържат в пещта при температура най – малко 850°C в продължение на 2 секунди, при стартиране на програмата на горене, само пещта от вторичната камера ще започне да загрява. Когато температурата във вторичната камера достигне 850°C, контролният панел автоматично командва началото на цикъла на горене. |
| ***Цикъл на изгаряне*** | Цикълът на горене започва автоматично, когато температурата във вторичната камера е по – голяма от 850°C; пещта в горивната камера ще получи команда за стартиране. В този момент времето за изгаряне се задава преди началото на програмата. Оставащото време в цикъла на изгаряне също ще бъде показано на дисплея на контролния панел. По време на цикъла на горене управляващият панел автоматично поддържа температурата в горивната камера около зададената стойност. По подобен начин контролният панел също ще гарантира, че камерата след изгаряне поддържа температурата около 870°C.Изключването и включването на пещите се контролира автоматично. Ако има проблеми в работата им, контролният панел ще сигнализира за проблемите. Докато пещите са изключени, те ще работят само на вентилация. След като изтече времето за горене, пещта */пещите/* ще получи/-ат командата за спиране и контролният панел ще премине към следващия цикъл. |
| ***Цикъл след изгаряне*** | Тъй като в края на цикъла на горене съществува вероятност в пещта все още да има СЖП, които изгарят и/или пепелта все още да генерира газ, трябва да се уверим, че тези газове са неутрализирани.Ето защо по време на този цикъл контролният панел ще поддържа температура над 850°C в камерата за вторично изгаряне, като работи с пещта от нея.По време на този цикъл пещта на горивната камера ще работи само на вентилация. Продължителността на този цикъл е 2 часа. След изтичане на двата часа операционната програма ще премине към охлаждащия цикъл. |
| ***Цикъл на охлаждане*** | По време на този цикъл пещите */както камерата за първично, така и камерата за вторично изгаряне/* ще работят на вентилация, за да се гарантира, че пещта е охладена и защитена от високи температури в двете камери. Когато температурата във всяка камера падне под 60°C, пещта в камерата ще спре напълно работа. |

За осъществяване на инвестиционното предложение ще се използва съществуваща пътна инфраструктура, без нужда от промяна и без необходимост от изграждане на нова.

Не се предвижда използване на взривни дейности.

1. **Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон**

Други дейности не са необходими.

1. **Местоположение**

Настоящото инвестиционното предложение /ИП/: ***„Изграждане на органичен инсинератор за странични животински продукти“***, ще се реализира в УПИ 20.34 – птицеферма, разположен в землището на с. Трилистник, местност „Селската кория“, община Марица, област Пловдив, с обща площ 13,371 дка.

Имотът на който ще се реализира ИП е собственост на ***„ВЕЛДИ – 1“ ООД,*** съгласно ***Нотариален акт за покупко – продажба на недвижим имот № 10, том I, рег. № 395, дело № 10 от 2014 г.***

За УПИ 20.34 – птицеферма, с местонахождение: землището на с. Трилистник, местност „Селската кория“, община Марица, област Пловдив е представена ***Скица на поземлен имот № 15-54385-09.02.2017 г., с М 1:2000, издадена от Служба по геодезия, картография и кадастър – гр. Пловдив.***

Всички дейности по реализирането и последващата експлоатация на инвестиционното предложение, ще се извършват пряко на гореупоменатия имот, без да са необходими допълнителни площи.

Имотът **не попада** в границите на Защитени зони по смисъла на Закона за биологичното разнообразие */обн. ДВ бр. 77 от 09.08.2002 г., изм. ДВ бр. 98 от 27.11.2018 г./* от мрежата „НАТУРА 2000“.

Най – близко разположената защитена зона от Натура 2000 е „**Трилистник**“, **с код BG000029**, за опазване на природните местообитания и на дивата флора и фауна, приета с решение на Министерски съвет № 221/02.03.2007 г.

Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие е, че **не се очаква отрицателно въздействие върху Защитената зона.**

Реализацията и последващата експлоатация на инвестиционното предложение е с локален характер и няма да окаже трансгранично въздействие.

1. **Природни ресурси, предвидени за използване по време на строителството и експлоатацията**

Не се предвижда използване на природни ресурси по време на строителството и експлоатацията.

1. **Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води**

На територията на площадката е разположена действаща птицеферма за отглеждане на подрастващи кокошки носачки.

С реализацията и последващата експлоатация на ИП ще се изгарят собствени СЖП, генерирани от всички животновъдни обекта, собственост на „ВЕЛДИ – 1“ ООД, в органичен инсинератор за животински отпадъци и деривати.

Инсинераторът ще бъде изграден върху бетонна платформа, която служи за основа на инсталацията и ограничава контакта с почва и/или води, при евентуални разливи.

На територията на площадката ще са налични необходимо количество сорбенти, които ще се използват при евентуални разливи.

Всички отпадъци ще се събират разделно и ще се съхраняват по подходящ начин, съгласно техния произход, вид, състав и характерни свойства, в съдове недопускащи взаимодействието на отпадъците с околната среда и нейните компоненти.

***Не се очаква емитиране на вещества, в т.ч. приоритетни и/или опасни, при които се осъществява или е възможен контакт с почва и/или вода.***

1. **Очаквани общи емисии на вредни вещества във въздуха по замърсители**

При реализацията и последващата експлоатация на ИП, очакваните общи емисии на вредни вещества в атмосферния въздух, ще се изпускат от комин */К1/*, представляващ организиран точков източник на емисии на вредни вещества.

Замърсителите, които се очаква да бъдат емитирани в атмосферния въздух са серен диоксид, азотни оксиди, общ органичен въглерод и въглероден оксид, хлоро- и флуороводород, фини прахови частици и няма да превишават пределно допустимите норми, заложени в действащото екологично законодателство, кактои подзаконовите нормативни актове.

При последващата експлоатация, операторът ще осигури измерване на емисиите, емитирани в атмосферния въздух, съгласно изискванията заложени в Наредба № 6 за реда и начина за измерване на емисиите на вредни вещества, изпускани в атмосферния въздух от обекти с неподвижни източници */обн. ДВ бр. 31 от 06.04.1999 г., изм. и доп. ДВ бр. 61 от 28.07.2017 г./,* след утвърждаване на разположението на пробовземната точна от Директора на РИОСВ – Пловдив, съгласно План за собствен мониторинг, който ще бъде предоставен в Деловодството на РИОСВ – Пловдив.

При последващата експлоатация, операторът ще спазва и всички специфични разпоредби, заложени в Наредба № 4 за условията и изискванията за изграждането и експлоатацията на инсталации за изгаряне и инсталации за съвместно изгаряне на отпадъци */обн. ДВ бр. 36 от 16.04.2013 г., изм. и доп. ДВ бр. 82 от 05.10.2018 г./.*

Във връзка с горепосоченото, не се предвижда значимо замърсяване и дискомфорт на въздуха и околната среда.

1. **Отпадъци, които се очаква да се генерират и предвиждания за тяхното третиране**

При реализацията и последващата експлоатация на ИП, се предвижда генерирането на отпадъци с код и наименование: ***10 01 01 – Сгурия, шлака и дънна пепел от котли (с изключение на пепел от котли, упомената в 10 01 04).***

Всички отпадъци ще се съхраняват разделно, в зависимост от техния вид, произход и състав, на обособени за целта места, в съответните съдове за съхранение на отпадъци, обозначени с табели, съдържащи съответния код и наименование на отпадъка, съгласно Наредба № 2 за класификация на отпадъците */обн. ДВ бр. 66 от 08.08.2014 г., изм. ДВ бр. 46 от 01.06.2018 г./.*

След натрупване на определени количества, отпадъците се предават за последващо третиране, рециклиране, оползотворяване и/или обезвреждане на фирми, притежаващи съответните мощности и разрешение, съгласно Закон за управление на отпадъците /обн. ДВ бр. 53 от 13.07.2012 г., изм. и доп. ДВ бр. 81 от 15.10.2019 г./.

Предаването за последващо третиране на отпадъците, се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код, съгласно наредбата по чл. 3 от ЗУО, както следва:

* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.
1. **Отпадъчни води**

При реализацията и последващата експлоатация на ИП **няма да се генерират отпадни води.**

1. **Опасни химични вещества, които се очаква да бъдат налични на площадката на предприятието/съоръжението**

При последващата експлоатация на ИП, очакваните ОХВ, които ще бъдат налични на площадката са свежи и отработени греси, използвани за поддръжка на технологичното оборудване и дизелово гориво, необходимо за осъществяване на горивния процес.

След реализацията на ИП, максималните количества на опасни химични вещества и смеси, които ще се съхраняват на площадката, не надвишават съответния количествен праг за висок или нисък рисков потенциал, съгласно Приложение № 3 към чл. 103, глава VII на ЗООС, поради което, на обекта не е извършена класификация като „предприятие и/или съоръжение с нисък рисков потенциал“ или като „предприятие и/или съоръжение с висок рисков потенциал“.

1. **Моля да ни информирате за необходимите действия, които трябва да предприемем, по реда на глава шеста ЗООС.**
2. **Друга информация**

**Прилагам:**

1. 1 броя уведомления на електронен и 1 брой на хартиен носител;
2. Документ, доказващ обявяването на ИП на Възложителя, чрез средствата за масово осведомяване, съгласно изискванията, заложени в чл. 95, ал. 1 от ЗООС;
3. Скица на поземлен имот № 15-54385-09.02.2017, издадена от Служба по геодезия, картография и кадастър – гр. Пловдив;
4. Нотариален акт за покупко – продажба на недвижим имот № 10, том I, рег. № 395, дело № 10 от 2014 г.

 Дата: **16.06.2020 г. Уведомител: ………………………..................**

 **Иван Караилански,**

 **Управител на „ВЕЛДИ – 1“ ООД**